2010eko Eurovision Abesti Lehiaketa

2010eko Eurovision Abesti Leihaketa urtero ospatzen den Eurovision Abesti Leihaketaren 55. edizioa izan zen, eta Bærumeko Telenor Arena estadioan ospatu zen, Osloren metropoli eremuan (Norvegia), aurreko urtean Alexander Rybakek leihaketa Moskun irabazi ondoren "Fairytale" izeneko abestiarekin. Urte honetan, 39 herrialdek parte hartu zuten: Georgia 2009an leihaketatik kanpo utzi izan ondoren bueltatu zen, eta Andorra, Hungaria eta Montenegro arazo ekonomikoengatik erretiratu ziren. Txekia ere erretiratu zen, baina ez arazo ekonomikoengatik, ikusleen interes falta eta lortutako emaitza txarrengatik baizik. Urte honetan, irabazlea Alemania izan zen, Lenak abestutako "Satellite" abestiarekin. Alemaniaren bigarren irabazpena izan zen, azkeneko aldiz 1982an Nicoleren "Ein bisschen Frieden" abestiari esker lortu zuelarik.

Parte hartu zuten herrialdeak 
Urte honetan, 39 herrialdek parte hartu zuten. Hauen artean, Georgia bueltatu zen 2009an izandako kanporaketaren ondoren, eta Andorra, Txekia, Hungaria eta Montenegro erretiratu egin ziren. Hasieran, Lituania ere arazo ekonomikoengatik erretiratuko zela esan zen, baina azkenean haiek ere errepresentantea bidali zuten Oslora.

EBU-ak Austria, Italia eta Monako leihaketara berrekartzen saiatuko zela segurtatu zuen. 2009ko irailean, EBUko zuzendariak, Bjorn Erichsen, Austria "bueltan izango zutela" aitortu zuen, eta urri amaieran, Jon Ola Sandek, leihaketaren Proiektu Kudeatzaileak, "Monako eta Luxenburgo bezalako herrialdeek leihaketan parte hartzeko intentzioak dituztela" esan zuen. Hala ere, Monakoko TMC (Télé Monte-Carlo) eta Austriako ORF (Österreichischer Rundfunk) komunikabideek baieztapen hauek deuseztatu zituzten. Luxenburgoko RTL (Radio-Télé Luxembourg) kateak eztabaida seriotan ari zirela esan zuen, baina azkenean atzera bota ziren. Gainera, San Marinoko SMRTVrekin ere negoziatu zen, eta hauek parte hartu nahi izan arren, italiar artista ugariren ezetza jaso eta parlamentutik dirua jaso ezin izan ondoren, ez zirela bueltatuko konfirmatu zuten.

Liechtesteinekin ere harremanak egon ziren, eta herrialdeak Deutsche Idol programaren antzeko selekzio prozesua martxan jarri zuen, baina 2009ko urrian EBUko kide izaten saiatzearen kontra bozkatu egin zen, eta beraz ezin izan zuten parte hartu.

Leihaketako emanaldiak 

Leihaketan, 2 semifinal eta final bat egon ziren. Semifinalak maiatzak 25 eta 27an izan ziren, eta finala 29an. Semifinal bakoitzetik, epaimahaia eta telebotoa konbinatuz punuaziorik altuena lortu zuten 10 herrialdeak finalera egin zuten aurrera, eta hor herrialde anfitriona (Norvegia) eta "Big 4" (Espainia, Erresuma Batua, Frantzia eta Alemania) batzen zitzaizkien irabazlea erabakitzeko.

Lehen semifinala 
Semifinal honetan, 17 herrialdek hartu zuten parte, eta 10 puntuaketa hoberenak lortu zituztenak finalera pasa ziren (taulan letra lodiarekin). Frantziak, Alemaniak eta Espainiak bozkatzeko eskubidea zuten.

Bigarren semifinala 
Semifinal honetan, 17 herrialdek hartu zuten parte, eta 10 puntuaketa hoberenak lortu zituztenak finalera pasa ziren (taulan letra lodiarekin). Erresuma Batuak eta Norvegiak bozkatzeko eskubidea zuten.

Finala

Kanpo estekak 

Eurovision Abesti Lehiaketa
2010